《送杨德隽赴漕司试》
宋代·章甫

木食草衣吾计决，三釜养亲君不阙。
胡为亦趁槐花忙，不共中秋醉明月。
君言时世眩虚名，才见头衔分重轻。
一笫如君当俯拾，卜邻他日莫寒盟。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。